smcproject/ml-wiki-sentences huggingface dataset:
അബ്രാം തെക്ക് ഹെബ്രോണിലേയ്ക്ക് പോവുകയും മാമ്രേ സമതലത്ത് ദൈവത്തെ ആരാധിക്കുവാനായി ഒരു ബലിക്കല്ല് സ്ഥാപിക്കുകയും ചെയ്തു.
( Genesis 13:1–18 ) അബ്രാമും സോഡോമും ഗൊമോറയും അബ്രാമും മെൽചിസെഡെക്കും സന്ധിക്കുന്നു (1464–1467 കാലത്ത് ഡൈറിക് ബൗട്ട്സ് എൽഡർ വരച്ചത്)
ജോർദാൻ നദിയിലെ നഗരങ്ങളായ സോഡോമും ഗൊമോറയും എലാമിനെതിരേ കലാപം നടത്തിയപ്പോൾ, ( Genesis 14:1–9 ) എബ്രാമിന്റെ അനന്തരവനായ ലോട്ടിനെയും അദ്ദേഹത്തിന്റെ കുടുംബത്തെ മുഴുവനും തടവുകാരായി എലാമൈറ്റ് സൈന്യം പിടികൂടി.
എലാമൈറ്റ് സൈന്യം സോഡോമിലെ രാജാവിനെ വധിച്ചശേഷം കൊള്ളയടിച്ച സമ്പത്ത് പങ്കുവയ്ക്കാനായി വന്നു.
( Genesis 14:8–12 ) ഈ സമയത്ത് ലോട്ടും കുടുംബവും സോഡോം രാജ്യത്തിന്റെ അതിർത്തിയിൽ താമസിച്ചിരുന്നതിനാൽ സൈന്യം ഇവരെ ലക്ഷ്യമിടുകയുണ്ടായി.
( Genesis 13:12 )
സൈന്യത്തിന്റെ പിടിയിൽ നിന്ന് രക്ഷപെട്ട ഒരാൾ എബ്രാമിനോട് എന്താണ് നടന്നതെന്ന് വന്നു പറഞ്ഞു.
വിവരമറിഞ്ഞപ്പോൾ എബ്രാം പരിശീലനം ലഭിച്ച 318 പരിചാരകരെ കൂട്ടി എലാമൈറ്റ് സൈന്യത്തെ പിന്തുടർന്ന് പോയി.
ഈ സൈന്യം സിദ്ദിമിലെ യുദ്ധത്തിനു ശേഷം തളർന്ന സ്ഥിതിയിലായിരുന്നു.
ഡാൻ എന്ന സ്ഥലത്തുവച്ച് അബ്രാം തന്റെ സൈന്യത്തെ ഒന്നിലധികം വിഭാഗങ്ങളായി വിഭജിച്ച് രാത്രിയിൽ ആക്രമണം നടത്തി.
ഇവർ തടവുകാരെ മോചിപ്പിക്കുക മാത്രമല്ല ദമാസ്കസിനു വടക്കുള്ള ഹൊബായിൽ വച്ച് എലാമൈറ്റ് രാജാവായ ചെഡോർലവോമറെ വധിക്കുകയും ചെയ്തു.
ഇവർ ലോട്ടിനെയും അദ്ദേഹത്തിന്റെ കുടുംബത്തെയും സ്വതന്ത്രരാക്കുകയും സോഡോമിൽ നിന്ന് കടത്തിക്കൊണ്ടുപോയ വസ്തുക്കൾ തിരികെപ്പിടിക്കുകയും ചെയ്തു.
( Genesis 14:13–16 )
അബ്രാം തിരികെയെത്തിയപ്പോൾ സോഡോമിലെ രാജാവ് (ഇദ്ദേഹത്തെ അബ്രാമിന് പരിചയമുണ്ടായിരുന്നില്ല, സോഡോലിലെ പഴയ രാജാവായിരുന്ന ബെറ , മരിച്ചുപോയിരുന്നു. Genesis 14:10 ) ഷെവാ താഴ്വാരത്തിൽ വന്ന് ഇദ്ദേഹത്തെ സ്വീകരിച്ചു.
സലേമിലെ ( ജെറുസലേം ) രാജാവായ മെൽച്ചിസെഡെക്കും എല്യോണിന്റെ പുരോഹിതനും ഇദ്ദേഹത്തിന് അപ്പവും വൈനും നൽകുകയും അബ്രാമിനെയും ദൈവത്തെയും ആശീർവദിക്കുകയും ചെയ്തു.
അബ്രാം മെൽച്ചിസെഡെക്കിന് തനിക്കു ലഭിച്ചതിന്റെ പത്തിലൊന്ന് നൽകി.
സോഡോമിലെ രാജാവ് അബ്രാമിന് സ്വത്തുക്കൾ കൈവശം വയ്ക്കുവാനും തന്റെ ജനങ്ങളെ മാത്രം തിരികെത്തരുവാനും ആവശ്യപ്പെട്ടു.
തടവുകാരെ തിരികെ നൽകിയെങ്കിലും അബ്രാം രാജാവിൽ നിന്ന് തനിക്കവകാശപ്പെട്ട പങ്കിൽ കൂടുതൽ പാരിതോഷികങ്ങൾ സ്വീകരിക്കാൻ കൂട്ടാക്കിയില്ല.
( Genesis 14:17–24 ) അബ്രഹാമിന്റെ ഉടമ്പടി ദൈവം അബ്രാമിനോട് നക്ഷത്രങ്ങൾ എണ്ണാൻ ആവശ്യപ്പെടുന്നതിന്റെ വെളിപാട് (1860-ൽ മരത്തിൽ കൊത്തിയത് ജൂലിയസ് ഷ്ണോർ വോൺ കരോൾസ്ഫീൽഡ് )
ദൈവം അബ്രാമിന് ഒരു വെളിപാടുനൽകുകയും നക്ഷത്രങ്ങളോളം പിന്തുടർച്ചക്കാരെ നൽകാമെന്ന വാഗ്ദാനം ആവർത്തിക്കുകയും ചെയ്തു.
അബ്രാമും ദൈവവും ഒരു ഉടമ്പടിച്ചടങ്ങ് നടത്തി.
ഭാവിയിൽ ഇസ്രായേല്യർ ഈജിപ്തിൽ തടവിലാകുമെന്ന് ദൈവം വെളിപ്പെടുത്തി.
അബ്രാമിന്റെ അനന്തരതലമുറകൾ കൈവശം വയ്ക്കാൻ പോകുന്ന ഭൂമി ദൈവം വിവരിച്ചു: "കെനൈറ്റുകളുടെയും കെന്നിസൈറ്റുകളുടെയും കാഡ്മൊണൈറ്റുകളുടെയും ഹിറ്റൈറ്റുകളുടെയും പെരിസൈറ്റുകളുടെയും റെഫൈറ്റുകളുടെയും അമോറൈറ്റുകളുടെയും കനാനൈറ്റുകളുടെയും ഗിഋഗാഷൈറ്റുകളുടേയും ജെബൂസൈറ്റുകളുടെയും ഭൂമി.
” ( ഉൽപ്പത്തി 15 ) അബ്രാമും ഹാഗാറും അബ്രഹാമും, സാറായും ഹാഗാറും , 1897-ലെ ബൈബിൾ ചിത്രീകരണത്തിൽ.
കനാനിൽ പത്തുവർഷം താമസിച്ചിട്ടും കുട്ടികളുണ്ടാകാത്ത സ്ഥിതിക്ക് രാജ്യങ്ങളുടെ പിതാമഹനാകുന്നതെങ്ങനെ എന്ന് അബ്രാമും സാറായിയും ചിന്തിച്ചു.
സാറായി അപ്പോൾ തന്റെ ഈജിപ്റ്റുകാരിയായ ജോലിക്കാരി ഹാഗാറിനോട് അബ്രഹാമിനൊപ്പം ലൈംഗികബന്ധത്തിലേർപ്പെടാനും അതിലൂടെ ഗർഭിണിയാകാനും ആവശ്യപ്പെട്ടു.
അബ്രാം സമ്മതിക്കുകയും ഹാഗാറുമായി ബന്ധപ്പെടുകയും ചെയ്തു.
ഇതിന്റെ ഫലമായി ഹാഗാറും സാറായിയും തമ്മിൽ ശത്രുതയുണ്ടായി.
( Genesis 16:1–6 )
സാറായിയുമായി വഴക്കിട്ട് ഹാഗാർ ഷൂർ എന്ന സ്ഥലത്തേയ്ക്ക് യാത്ര പുറപ്പെട്ടു.
വഴിയിൽ ദൈവത്തിന്റെ മാലാഖ ഹാഗാറിനുമുന്നിൽ ഒരു ഉറവയ്ക്കടുത്തുവച്ച് പ്രത്യക്ഷപ്പെട്ടു.
മാലാഖ ഹാഗാറിനോട് തിരികെപ്പോകാനും അവൾ “കാട്ടുകഴുതയെപ്പോലുള്ളൊരു മകന് ജന്മം നൽകുമെന്നും അവന്റെ കൈകൾ മറ്റെല്ലാവർക്കും എതിരായിരിക്കുമെന്നും മറ്റുള്ള എല്ലാവരുടെയും കൈകൾ അവനെതിരായിരിക്കുമെന്നും അവൻ തന്റെ സഹോദരന്മാരുടെ മുന്നിൽ കാണുമെന്നും” പറഞ്ഞു.
തന്റെ മകനെ ഇസ്മായേൽ എന്നു വിളിക്കാൻ ദൈവം ഹാഗാറിനോട് ആവശ്യപ്പെട്ടു.
ഹാഗാർ ദൈവത്തെ “ എൽ-റോയ് ” എന്നുവിളിച്ചു.
ഉറവയുള്ള കിണർ അന്നുമുതൽ ബീർ ലഹോയ് റോയി എന്നറിയപ്പെടുന്നു എന്നാണ് വിശ്വാസം.
ഹാഗാർ ദൈവം പറഞ്ഞതനുസരിച്ച് എബ്രാമിനടുത്തേയ്ക്ക് തിരികെപ്പോയി.
ഇഷ്മായേൽ ജനിച്ചപ്പോൾ എബ്രാമിന് എൺപത്തിയാറ് വയസ്സുണ്ടായിരുന്നു.
( Genesis 16:7–16 ) എബ്രഹാമും സാറായും
പതിമൂന്ന് വർഷങ്ങൾക്കുശേഷം എബ്രാമിന് 99 വയസ്സ് പ്രായമുണ്ടായിരുന്നപ്പോൾ ദൈവം എബ്രാമിന്റെ പുതിയ പേര് പ്രഖ്യാപിച്ചു: “എബ്രഹാം, പല രാജ്യങ്ങളുടെയും പിതാവ്.”
എബ്രാം പിന്നീട് ദൈവത്തിന്റെ ഉടമ്പടിയിൽ ചേരാനുള്ള ചടങ്ങ് സ്വീകരിച്ചു ( Genesis 15 -ൽ നിന്ന്) സാറായിയിൽ നിന്ന് തനിക്ക് ഒരു കുട്ടിയുണ്ടാകാനുള്ള സമയമടുത്തുവരികയായിരുന്നു.
അനന്തരാവകാശത്തിലൂടെയോ സ്വീകരിക്കപ്പെടുന്നതിലൂടെയോ ഈ “മഹത്തായ രാജ്യത്തിന്റെ” ഭാഗമാകണമെങ്കിൽ  എല്ലാ പുരുഷന്മാരും ചേലാകർമ്മം ചെയ്യണമെന്നും അല്ലെങ്കിൽ ഇത് കരാർ ലംഘനമാകുമെന്നുമാണ് വിശ്വാസം.
അതിനുശേഷം ദൈവം സാറായിയുടെ പുതിയ പേര് പ്രഖ്യാപിച്ചു: “ സാറാ ” എന്ന പേരുനൽകി ദൈവം അവരെ അനുഗ്രഹിച്ചു.
അബ്രഹാം ദൈവത്തെ കണ്ടുമുട്ടിയതിനു ശേഷം ഇദ്ദേഹവും കുടുംബത്തിലെ ബാക്കി പുരുഷന്മാരും ചേലാകർമ്മം ചെയ്തു.
( Genesis 17:1–27 )
dhisijd===അബ്രഹാമിന്റെ മൂന്ന് സന്ദർശകർ=== അബ്രഹാമിന്റെ അപേക്ഷ അബ്രഹാമും അബിമലേക്കും ഐസക്കിന്റെ ജനനം അബ്രഹാമും ഇഷ്മായേലും അബ്രഹാമും ഐസക്കും പിന്നീടുള്ള വർഷങ്ങൾ അവലംബം ↑ Genesis 25:9 ഗ്രന്ഥസൂചിക {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} :  CS1 maint: multiple names: authors list ( link ) {{ cite book }} : Invalid | ref=harv ( help ) {{ cite book }} :  CS1 maint: multiple names: authors list ( link ) {{ cite book }} : Invalid | ref=harv ( help ) {{ cite book }} :  CS1 maint: multiple names: authors list ( link ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} :  CS1 maint: multiple names: authors list ( link ) {{ cite book }} :  CS1 maint: multiple names: authors list ( link ) {{ cite book }} : Unknown parameter | editors= ignored ( | editor= suggested) ( help ) CS1 maint: multiple names: authors list ( link ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) .
{{ cite book }} : Invalid | ref=harv ( help ) {{ cite book }} :  CS1 maint: multiple names: authors list ( link ) {{ cite book }} :  CS1 maint: multiple names: authors list ( link ) {{ cite book }} :  CS1 maint: multiple names: authors list ( link ) {{ cite book }} :  CS1 maint: multiple names: authors list ( link ) {{ cite book }} : Invalid | ref=harv ( help ) CS1 maint: multiple names: authors list ( link ) {{ cite book }} : Invalid | ref=harv ( help ) {{ cite book }} :  CS1 maint: multiple names: authors list ( link ) പുറത്തേയ്ക്കുള്ള കണ്ണികൾ Abraham എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
"Abraham."
29 May 2011.
"Abraham" Archived 2012-10-04 at the Wayback Machine .
in Christian Iconography "Abraham" in Judaism Abraham smashes the idols Accessed 24 March 2011 "Journey and Life of the Patriarch Abraham" is a map dating back to 1590 ‘One Abraham or Three?’ 23 May 2013 Adam Kirsch New York Review of Books കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അബ്രഹാം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അബ്രഹാം മല്പാൻ ഇംഗ്ലീഷ് വിലാസം https://ml.wikipedia.org/wiki/Abraham_Malpan
മലങ്കര സുറിയാനിസഭയിലെ നവീകരണ പ്രസ്ഥാനത്തിന് തുടക്കം കുറിച്ച പുരോഹിതനായിരുന്നു അബ്രഹാം മല്പാൻ .
ഇദ്ദേഹം പൌരോഹിത്യ പാരമ്പര്യമുള്ള മാരാമൺ പാലക്കുന്നത്തു കുടുംബത്തിൽ 1796-ൽ ജനിച്ചു .
ഗർഭസ്ഥശിശുവായിരിക്കുമ്പോൾ തന്നെ സ്വപിതാവ് അന്തരിച്ചതിനാൽ പിതൃസഹോദരനായ തോമാമല്പാന്റെ സംരക്ഷണത്തിലും ശിക്ഷണത്തിലുമാണ് വളർന്നുവന്നത്.
ചെറുപ്പത്തിൽ തന്നെ ഇദ്ദേഹത്തിന് ആധ്യാത്മികമായ പരിശീലനം സിദ്ധിച്ചിരുന്നു.
കാലോചിതമായ നാട്ടുഭാഷാഭ്യസനം കഴിഞ്ഞ് അബ്രഹാം ശെമ്മാശനായി.
പുതുപ്പള്ളിൽ പടിഞ്ഞാറേക്കൂറ്റു കോരമല്പാന്റെ കീഴിൽ സുറിയാനി പഠിക്കുകയും പ്രസ്തുത ഭാഷയിലും ദൈവശാസ്ത്രത്തിലും അവഗാഹം നേടുകയും ചെയ്തു.
എട്ടാം മാർത്തോമ്മായിൽനിന്ന് കത്തനാരുപട്ടം ഏറ്റ ശേഷം ഇദ്ദേഹം മാരാമൺ പള്ളിയിലെ കൊച്ചുകത്തനാരായി സേവനം നടത്തിവന്നു.
കോട്ടയം പഴയസെമിനാരി
എട്ടാം മാർത്തോമ്മായുടെ കാലത്താണ് കോട്ടയം പഴയസെമിനാരിയുടെ ആവിർഭാവം.
1810-ൽ കേണൽ മൺറോ ബ്രിട്ടിഷ് റസിഡന്റായി നിയമിക്കപ്പെട്ടശേഷം, പ്രത്യേകിച്ച് 1816 മുതൽ 1819 വരെയുള്ള കാലഘട്ടത്തിൽ, സി.എം.എസ്. മിഷനറിമാർ തിരിവിതാംകൂറിൽ വന്നുചേർന്നു.
സുറിയാനി സഭയുടെ ചരിത്രത്തിലെ ഒരു സുപ്രധാന കാലഘട്ടമാണിത്.
മിഷനറിമാരുടെ സഹായത്തോടുകൂടി കോട്ടയം പഴയ സെമിനാരിയുടെ പ്രവർത്തനം ആരംഭിച്ചപ്പോൾ അവിടെ സുറിയാനി പഠിപ്പിക്കാൻ കോനാട്ടു മല്പാനോടൊപ്പം അബ്രഹാം മല്പാനും നിയമിതനായി.
മലങ്കര സുറിയാനി സഭയുടെ നവീകരണം
മലങ്കര സുറിയാനി സഭയിൽ അന്നുണ്ടായിരുന്ന ആചാരവൈകൃതങ്ങൾ തുടച്ചുനീക്കി സഭയെ ശുചീകരിക്കുക എന്ന മഹാസംരംഭത്തിലേർപ്പെടാൻ അബ്രഹാം മല്പാന് മിഷനറിമാരോടുള്ള സമ്പർക്കം കൊണ്ടും വേദപുസ്തകപഠനം കൊണ്ടും സിദ്ധിച്ച പുതിയ വെളിച്ചം പ്രചോദനം നൽകി.
പന്ത്രണ്ടു പ്രമുഖ വൈദികർ അബ്രഹാം മല്പാന് പിന്തുണ നൽകി.
അവർ കൂടിയാലോചിച്ച് ആരാധനാക്രമം പരിഷ്കരിച്ചു.
സുറിയാനിയിലുള്ള വി. കുർബാനക്രമം മലയാളത്തിൽ തർജുമ ചെയ്ത് ഉപയോഗിക്കണമെന്നും തീരുമാനിച്ചു.
എ.ഡി. 1837-ൽ അബ്രഹാം മല്പാൻ മാരാമൺ ഇടവകയിൽ ശുചീകരണ പരിപാടികൾ നടപ്പാക്കി.
മലയാളത്തിൽ ആരാധന നടത്തുവാൻ വേണ്ട ക്രമീകരണങ്ങൾ ചെയ്തു.
മലങ്കര മെത്രാപ്പോലീത്താ ആയിരുന്ന ചേപ്പാട് മാർ ദിവന്യാസിയോസും അനുയായികളും അബ്രഹാം മല്പാൻ വരുത്തിയ നവീകരണത്തെ എതിർത്തു.
തുടർന്നു മല്പാന് അതിശക്തമായ എതിർപ്പുകളെ നേരിടേണ്ടിവന്നു.
ഇതിനിടയ്ക്ക് മിഷനറിമാരും മലങ്കരമെത്രാപ്പോലീത്തയും തമ്മിൽ പിണങ്ങിപ്പിരിഞ്ഞു.
അനവധി പ്രതിബന്ധങ്ങൾ ഉണ്ടായിരുന്നിട്ടും യാതൊരു പ്രലോഭനങ്ങൾക്കും വഴങ്ങാതെ വ്യക്തമായ ലക്ഷ്യബോധത്തോടും ദൃഢവിശ്വാസത്തോടുംകൂടി, സഭയുടെ നവീകരണത്തിനുവേണ്ടി അർപ്പിതബുദ്ധ്യാ യത്നിച്ച അബ്രഹാം മല്പാൻ 1846 ചിങ്ങം 24-ന് 50-ആമത്തെ വയസ്സിൽ അന്തരിച്ചു.
അവലംബം http://www.oration.com/~mm9n/articles/Malankara/abraham.htm%5Bപ്രവർത്തിക്കാത്ത+കണ്ണി%5D Images for abraham malpan http://www.geni.com/people/Abraham-Malpan-Palakunnathu/6000000003494046056 കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അബ്രഹാം മല്പാൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അടക്കിവലിയ സർവ്വാധികാര്യക്കാർ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഏറ്റവും വലിയ റവന്യു ഉദ്യോഗസ്ഥനു തിരുവിതാംകൂറിൽ ഉണ്ടായിരുന്ന സ്ഥാനപ്പേരാണ് അടക്കിവലിയ സർവാധികാര്യക്കാർ.
ഈ വാക്കിന്റെ പേർഷ്യൻ രൂപമാണ് ദിവാൻ.
നാട്ടുകാരായ സർവ്വാധികാര്യക്കാരെ നിലയ്ക്കു നിർത്താൻ രാമവർമ്മ മഹാരാജാവാണ് ഈ പുതിയ തസ്തിക കൊണ്ടുവന്നത്.
അടച്ചുതുറപ്പാട്ട്
മുൻപ് മാർ തോമാ നസ്രാണികളുടെ വിവാഹാഘോഷത്തിന്റെ ഭാഗമായി കല്യാണം കഴിഞ്ഞ് നാലാംദിവസത്തെ അടച്ചുതുറ എന്ന ചടങ്ങിൽ പാടിവന്നിരുന്ന ഗാനമാണ് അടച്ചുതുറപ്പാട്ട് .
മണവാളൻ കുളിച്ച് ഊണുകഴിഞ്ഞ് തോഴരുമായി മണവറയിൽ കയറി കതകടച്ചിരിക്കും.
അപ്പോൾ അമ്മാവിയമ്മ (വധുവിന്റെ അമ്മ) പലതരം പാട്ടുകൾ പാടി, വാതിൽ തുറക്കാൻ വിനീതയായി അപേക്ഷിക്കും.
തുടർന്ന്, “ വട്ടകക്കിണ്ടിയും തരാം വട്ടമൊത്ത താലം തരാം കട്ടിൽ തരാം മെത്തതരാം കണ്ടിരിപ്പാൻ വിളക്കു തരാം പട്ടുചേല ഞാൻ തരുവേൻ ഭംഗിയൊത്ത മേൽവിതാനം ഇഷ്ടമൊത്തൊരെൻവകയുമിതത്തിനോടെ ഞാൻ തരുവേൻ ഒത്തവണ്ണം ഞാൻ തരുവേനൊന്നിനും കുറവില്ലാതെ ”
എന്നിങ്ങനെ പലതരം ദാനങ്ങൾ (ഗോദാനം, സ്വർണദാനം , വസ്ത്രദാനം ) ചെയ്യാമെന്ന് പറഞ്ഞതിനുശേഷമേ മണവാളൻ വാതിൽ തുറക്കുകയുള്ളു.
എത്ര ഉറക്കെപ്പാടിയാലും കേട്ടില്ല, കേട്ടില്ല എന്നേ മണവാളന്റെ തോഴർ പറയൂ.
ഇങ്ങനെ അമ്മാവിയമ്മയെ വളരെ വിഷമിപ്പിക്കാതെ കല്യാണം ഭംഗിയാവുകയില്ലെന്നായിരുന്നു വിശ്വാസം.
കതകടയ്ക്കുമ്പോൾ ചില ദിക്കുകളിൽ പാടിയിരുന്ന പാട്ടിന്റെ തുടക്കം ഇതാണ്: “ അക്കാലം ബാവായുമ്മായുമായി പുക്കിതു മോക്ഷമൊരാലയത്തിൽ ”
അകത്തുനിന്നു പാട്ടുകളിലൊന്നു ഇങ്ങനെ തുടരുന്നു; “ അരചരിരിക്കുന്ന നാൾ പെരിയോ- രിരുവരുമായ് മണിയറയിൽ... ”
അമ്മാവിയമ്മ അരിശംമൂത്ത് ഉറക്കെപ്പാടുന്ന പാട്ടുകളുമുണ്ട്.
“ അൻപനനുകൂലം തമ്പുരാനേ തുണ ഇമ്പമായി പാടിയടച്ചോരുവാതിൽ ”
എന്നു തുടങ്ങുന്ന ഗാനശകലം ആ ഇനത്തിൽപെടും.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അടച്ചുതുറപ്പാട്ട് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അടപതിയൻ ഇംഗ്ലീഷ് വിലാസം https://ml.wikipedia.org/wiki/Holostemma
Apocynaceae കുടുംബത്തിൽപ്പെടുന്ന ഒരു ഔഷധസസ്യമാണ്‌ അടപതിയൻ .
( ശാസ്ത്രീയനാമം : Holostemma ada-kodien ) .
ഇത് നാഗവല്ലി , അടകൊടിയൻ എന്നീ പേരിലും അറിയപ്പെടുന്നു.
പേരിനു പിന്നിൽ
അടപതിയൻ സംസ്കൃതത്തിൽ അർക്കപുഷ്പി, ക്ഷീരിണി, പയസ്വിനി, നാഗവല്ലീ എന്നീ പേരുകളിൽ അറിയപ്പെടുന്നു‌.
ഹിന്ദിയിൽ ഛരീവേല എന്നും തമിഴിൽ പാലൈകീര എന്നും തെലുങ്കിൽ പലകുര എന്നുമാണ്‌ ഈ സസ്യത്തിന്റെ പേര്‌.
കേരളം , മഹാരാഷ്ട്ര , കൊങ്കൺ‍ തീരങ്ങൾ , ഗുജറാത്ത് , എന്നിവിടങ്ങളിൽ കണ്ടുവരുന്നു.
നല്ല ചൂടും മഴയുമാണ്‌ അനുകൂല കാലാവസ്ഥ.
വിവരണം അടപതിയന്റെ ഉണങ്ങിപ്പൊട്ടിയ കായക്കുള്ളിൽ നിന്നും അപ്പൂപ്പൻ താടികൾ പറക്കുന്നു
ചിരസ്ഥായിയായ ചാരുലതകൾ, കറയുണ്ട്, വേരുകൾ തടിച്ചതാണ്.
ചെടിയുടെ പ്രായവും അന്നജത്തിന്റെ അളവും അനുസരിച്ച് വേരുകളുടെ കനത്തിൽ വ്യത്യാസം വന്നിരിക്കും.
ഇലകൾ സമ്മുഖമായി വിന്യസിച്ചിരിക്കുൻ, 7-15 സെന്റിമീറ്റർ നീളവും 5-10 സെന്റിമീറ്റർ വീതിയുമുള്ള ഇലകളുടെ മുകൾ ഭാഗം മിനുസമുള്ളതും അടിഭാഗം രോമാവൃതവും ആണ്‌ രസാദി ഗുണങ്ങൾ
രസം			:മധുരം
ഗുണം		:ലഘു, സ്നിഗ്ധം
വീര്യം			:ശീതം
വിപാകം		:മധുരം ഔഷധയോഗ്യ ഭാഗം
വേര് ഔഷധ ഉപയോഗം
സുകുമാരഘൃതം,ജീവന്ത്യദിഘൃതം, ജീവന്ത്യാദി ചൂർണം,ജീവന്ത്യാദി കഷായം എന്നിവ ഉണ്ടാക്കാൻ ഉപയോഗിക്കുന്നു.
മാനസമിത്രം വടകം ഉണ്ടാക്കാനും ഉപയോഗിക്കുന്നു.
കണ്ണിനുണ്ടാവുന്ന രോഗങ്ങൾക്കും ശരീര പോഷണക്കുറവിനും, രോഗപ്രതിരോധ ശേഷി വർദ്ധിപ്പിക്കുന്നതിനുമുള്ള രസായനങ്ങളിലുമാണ് അടപതിയൻ കിഴങ്ങ് പ്രധാനമായും ഉപയോഗിക്കുന്നത്.
ശരീരപുഷ്ടിക്ക് അടപതിയൻ വേര് പാലിൽ വേവിച്ച് വെയിലത്തുണക്കി പൊടിച്ചെടുത്ത ചൂർണ്ണം 6 ഗ്രാം വീതം ദിവസവും രാത്രി പാലിൽ സേവിക്കാം ഇലകൾ ഇനങ്ങൾ
കേരല കാർഷിക സർവ്വകലാശാല ജീവ എന്ന ഇനം 2006 പുറത്തിറക്കിയിട്ടുണ്ട്.
അവലംബം ↑ ↑ http://www.flowersofindia.net/catalog/slides/Holostemma%20Creeper.html 1 2 ഔഷധ സസ്യങ്ങൾ-2, ഡോ. നേശമണി, കേരള ഭാഷ ഇൻസ്റ്റിറ്റ്യൂട്ട് ↑ ഔഷധ സസ്യങ്ങളുടെ അത്ഭുത പ്രപഞ്ചം- ശ്രീ. മാത്യു മറ്റുക്കക്കുഴി- കറന്റു ബുക്സ്.
↑ എം. ആശാ ശങ്കർ, പേജ്9-  ഔഷധ സസ്യങ്ങൾ കൃഷിയും ഉപയോഗവും, കേരള കാർഷിക സർവകലശാല.
↑ ↑ http://www.old.kerala.gov.in/economic_2007/chapter4.pdf%5Bപ്രവർത്തിക്കാത്ത+കണ്ണി%5D പേജ് നം.30 Aromatic Medicinal Plants എന്ന വിഭാഗത്തിൽ നിന്നും ശേഖരിച്ച തീയതി 22-05-2013 ↑ കേരള കാർഷിക സർവ്വകലാശാല Archived 2014-01-26 at the Wayback Machine .
സൈറ്റിൽ നിന്നും Aromatic Medicinal Plants വിഭാഗത്തിൽ Adapathyan ശേഖരിച്ച തീയതി 22-05-2013 പുറത്തേക്കുള്ള കണ്ണികൾ വിക്കിസ്പീഷിസിൽ Holostemma ada-kodien എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Holostemma ada-kodien എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സസ്യങ്ങളുമായി ബന്ധപ്പെട്ട ഈ ലേഖനം അപൂർണ്ണമാണ്‌.
അടക്കാപുത്തൂർ തമ്മെ പുത്തൻമഠം
പഴയ തെക്കേ മലബാറിൽ അന്നത്തെ മൂത്തേടത്ത് മാടമ്പ് അംശത്തിൽ അടക്കാപുത്തൂർ ദേശത്തുണ്ടായിരുന്ന തമ്മെ പണിക്കർ താവഴിയാണ് പുത്തൻമഠം.
ഇന്നത്തെ പാലക്കാട് ജില്ല , ഒററപ്പാലം താലൂക്ക് , വെള്ളിനേഴി ഗ്രാമപഞ്ചായത്തിൽ .
ആധുനിക കേരളത്തിലെ രാഷ്ട്രീയ വിദ്യാഭ്യാസ മേഖലകളിൽ ശ്രദ്ധേരായ അനേകം വ്യക്തികളെ സംഭാവന ചെയ്ത വള്ളുവനാടൻ തറവാടാണിത്.
കുടുംബസ്ഥാനം 1984-ൽ പൊളിച്ചുപോയെങ്കിലും ഭൂമി അടക്കാപുത്തൂർ ധർമ്മോത്ത പുത്തൻമഠം ട്രസ്റ്റ് എന്ന പേരിൽ സംരക്ഷിച്ചു വരുന്നു.
കോഴിക്കോട്ട് സാമൂതിരിമാരുടെ ആസ്ഥാന കാര്യക്കാരും ഗുരുനാഥനുമായിരുന്ന തമ്മെ പണിക്കരുടെ ഒരു കുടുംബശാഖയാണിത്.
കോഴിക്കോട് എ.ഡി. 1180-നടുത്തു വാസസ്ഥാനമാക്കിയ ഈ കുടുംബം 1487-നടുത്ത് സാമൂതിരി നെടുങ്ങനാട് കീഴടക്കിയപ്പോൾ രായിരനെല്ലൂരിലേക്ക് താമസം മാററി.
തെക്കുംമല ചെറുമഠം എന്നാണു മൂലത്താവഴിയെ പറയുക.
ഇവരിൽ നിന്നും അഞ്ചു താവഴികളായി പിരിഞ്ഞു.
വലിയകത്തു മഠം, കാരമ്പത്തൂർ മഠം, കുളക്കാട്ട് മഠം, അടക്കാപുത്തൂർ പുത്തൻമഠം, പൂതക്കാട് മഠം എന്നിവയിൽ പൂതക്കാട് മഠം അന്യംനിന്ന് പോയി.
ഈ അഞ്ചു താവഴികളിൽ നിന്നുമുള്ള മൂത്ത പുരുഷനാണ് തമ്മെ മൂത്തപണിക്കരായി സ്ഥാനം ഏറ്റുവന്നിരുന്നത്.
ഏതാണ്ട് ഇരുന്നൂററി അൻപത് വർഷം പഴക്കമുണ്ട് ഈ കുടുംബശാഖക്കെന്നു കരുതിവരുന്നു.
തെക്കുംമല ചെറുമഠത്തിൽനിന്നും വന്ന മൂന്നു സ്ത്രീകളിൽ ഒരാൾ പൂതക്കാട്ടു മഠത്തിലും ഒരാൾ കുളക്കാട്ട് മഠത്തിലും പിന്നെയൊരാൾ അടക്കാപുത്തൂരിലും ഇരുന്നു.
അടക്കാപുത്തൂരിൽ ഇരുന്ന സ്ത്രീക്ക് അഞ്ചു പെണ്മക്കളുണ്ടായി.
ഈ അഞ്ചു സ്ത്രീകളെയും അവരുടെ സന്തതി പരമ്പരകളെയും ചേർത്താണ് അടക്കാപുത്തൂർ പുത്തൻമഠം എന്ന് രേഖകളിൽ വ്യവഹരിച്ചു വരുന്നത്.
ചില പ്രസിദ്ധർ: തമ്മെ പണിക്കർ: അടക്കാപുത്തൂർ ശാഖ ക്രമം പേര് പ്രസിദ്ധി 1.
പി.കെ. പണിക്കർ (പുത്തൻമഠത്തിൽ കുണ്ടു പണിക്കർ) മദിരാശി ഗവണ്മെന്റ് സർവീസിൽ ജഡ്ജ് 2.
പ്രൊഫ. പി. കൊച്ചുണ്ണി പണിക്കർ ചരിത്രം , ഭൂമിശാസ്ത്രം പ്രൊഫസർ.
പാലക്കാട് വിക്ടോറിയ കോളേജിൽ പ്രിൻസിപ്പൽ 3.
പി.ടി. ഭാസ്കര പണിക്കർ പ്രസിദ്ധനായ രാഷ്ട്രീയ വിചക്ഷണൻ, എഴുത്തുകാരൻ, ചിന്തകൻ; മലബാർ ഡിസ്ക്ട്രിക്ട് ബോർഡ് പ്രസിഡന്റ്; അനേകം പ്രസിദ്ധ സ്ഥാപനങ്ങളുടെ സ്ഥാപകനും പ്രോത്സാഹകനും 4.
പി. ഭാസ്കര പണിക്കർ മദ്രാസ് പച്ചയപ്പാസ് കോളേജിലെ കെമിസ്ട്രി പ്രൊഫസർ അവലംബം ↑ {{ cite book }} :  CS1 maint: location missing publisher ( link ) ↑ {{ cite book }} :  CS1 maint: location missing publisher ( link ) ↑ {{ cite book }} :  CS1 maint: location missing publisher ( link ) ↑ {{ cite book }} :  CS1 maint: location missing publisher ( link ) ↑ {{ cite book }} :  CS1 maint: location missing publisher ( link ) പുറം കണ്ണികൾ വെള്ളിനേഴി കലാഗ്രാമം അടക്കാപുത്തൂർ ധർമ്മോത്ത പണിക്കർ അടയ്‌ക്കാപുത്തൂർ കണ്ണാടി പരിയാനമ്പററ കാവ് ശേഖരപുരം ധന്വന്തരി ക്ഷേത്രം
അടച്ചൂറ്റി
ചോറ് വാർക്കാൻ വേണ്ടി ഉപയോഗിക്കുന്ന മരപ്പലക സംവിധാനം.
ഇത് സാധാരണയായി പ്ലാവ് പോലുള്ള മരപ്പലകകൊണ്ടാണ് നിർമ്മിക്കുക.
പൂർണ വൃത്താകൃതിയിലുള്ളതും അർദ്ധവൃത്താകൃതിയിലുള്ളതും ആയ രണ്ടു വിധം അടച്ചൂറ്റികൾ ഉണ്ട്.
കഞ്ഞിക്കലത്തിന് മുകളിൽ ചോറും കലവും കമഴ്തിവെക്കുമ്പോൾ ചോറ് കഞ്ഞിക്കലത്തിൽ വീഴാതെ ഇത് തടഞ്ഞ് നിർത്തുന്നു അടച്ചൂറ്റി
അടങ്കൽ ഇംഗ്ലീഷ് വിലാസം https://ml.wikipedia.org/wiki/Estimation ഈ കുപ്പ്പിയിൽ എത്ര മിഠായികൾ ഉണ്ടെന്ന് പുറമേനിന്ന് നോക്കിയാൽ മാത്രം കൃത്യമായ് പറയാൻ സാധിക്കില്ല.
എന്തുകൊണ്ടെന്നാൽ ഭൂരിഭാഗം മിഠായികളും പുറമേനിന്ന് ദൃശ്യമല്ല.
പ്ക്ഷേ മിഠായികളുടെ എണ്ണം എത്രയാണെന്ന് ഏകദേശം(അടങ്കൽ) കണക്കാക്കാം.
പുറമേനിന്ന് കാണാങ്കഴിയുന്ന മിഠായികളുടെ എണ്ണവും ചില ഗണിത സമവാക്യങ്ങളുമുപയോഗിച്ചാണ് ഇത് സാധ്യമാകുന്നത്.
എന്നാൽ ഇങ്ങനെ കിട്ടുന്ന ഉത്തരം എപ്പോഴും കൃത്യമാകണമെന്നില്ല.
ഏതെങ്കിലും ഒരു നിശ്ചിത ജോലി ചെയ്തുതീർക്കുന്നതിന്, അതിൻമേൽ ഉണ്ടാകാവുന്ന എല്ലാവിധത്തിലുള്ള ചെലവുകളുടെയും മതിപ്പ് ഇനംപ്രതി കണക്കാക്കിയശേഷം, മൊത്തച്ചെലവ് കൂട്ടിയെടുക്കുന്നതാണ് അടങ്കൽ (estimate).
ഇത് ഒരു മതിപ്പ് അനുസരിച്ചുള്ള തുകയായിരിക്കും.
ഉദാഹരണമായി കരാർ (contract) വ്യവസ്ഥയിൽ ചെയ്യേണ്ട പണികളിൽ ഏർപ്പെടാറുള്ളവർ, അതിൽ ഏർപ്പെടുന്നതിനു മുൻപുതന്നെ മെയ്ക്കാട്ടു ജോലികൾക്കുള്ള ചെലവും ഉപയോഗപ്പെടുത്തേണ്ട സാധനങ്ങളുടെ വിലയും കണക്കിലെടുത്തുകൊണ്ടായിരിക്കും ഒരു അടങ്കൽ നിശ്ചയിക്കുന്നത്.
ഏതു കാര്യം സംബന്ധിച്ചുള്ളതായിരുന്നാലും അതിലടങ്ങുന്ന വലുതും ചെറുതുമായ എല്ലാ ഇനങ്ങളും ഉൾപ്പെടുത്തിക്കൊണ്ടുള്ള ഒരു മൊത്തം തുകയായിരിക്കും അടങ്കൽ.
സാധാരണയായി ചെലവുകൾ അടങ്കൽ തുകയിൽ കവിയാറില്ല.
തൊഴിലുകളുമായി ബന്ധപ്പെട്ട ഈ ലേഖനം അപൂർണ്ണമാണ്‌.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അടങ്കൽ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അടതാപ്പ് ഇംഗ്ലീഷ് വിലാസം https://ml.wikipedia.org/wiki/Dioscorea_bulbifera ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കാച്ചിൽ വർഗ്ഗത്തിൽപ്പെട്ട ഒരു വള്ളിച്ചെടിയാണ് അടതാപ്പ് .
60 വർഷങ്ങൾക്ക് മുന്പ് ഇന്നത്തെ ഉരുളക്കിഴങ്ങിന്റെ സ്ഥാനം അടതാപ്പിനായിരുന്നു, ഉരുളക്കിഴങ്ങ് മണ്ണിനടിയില്‌ ഉണ്ടാകുന്നു- അടതാപ്പ് വള്ളികളിൽ മുകളിൽ ഉണ്ടാവുന്നു.
ഇത് ഇപ്പോൾ പല സ്ഥലങ്ങളിലും അപൂർവ്വമായി കാണപ്പെടുന്നു.
കാച്ചിൽ, ചെറുകിഴങ്ങ്, പോലെ പടർന്ന് മരത്തിലോ പന്തലിലോ വളർത്താം.
ചെറുകിഴങ്ങിറെയോ കാച്ചിലിന്റെയോ ഇലകൾക്ക് സാമ്യം.
വള്ളികൾ ഇടത്തോട്ട് മാത്രമേ ചുറ്റുകയോള്ളൂ.
മേക്കാച്ചിൽ പോലെ വള്ളികളിൽ മുകളിൽ 100 ഗ്രാം മുതൽ ഒന്നര കിലോ വരെ തുക്കമുള്ളവ ഉണ്ടാകുന്നു.
അടതാപ്പിന്റെ ഭുമിക്കടിയിലെ കിഴങ്ങും ഉപയോഗിക്കാം.
നല്ല മൂപ്പ് ആയാൽ അടതാപ്പ് വള്ളികളിൽ നിന്ന് വിഴും.
ഏതാണ്ട്‌ രണ്ടു മാസക്കാലം സുഷുപ്താവസ്ഥ ഉള്ളതിനാൽ വിളവെടുത്ത ഉടനെ നടാൻ പാടില്ല.
പ്രധാന മുള വന്നാൽ നടാം.
മുള വരുന്നതിനു മുന്പ് നട്ടാൽ ചീഞ്ഞു പോയെന്ന് വരും.
കാച്ചിൽ, ചേന നടുന്നപോലെ നടാം.
നട്ടാൽ പുതയിട്ടുകൊടുക്കുക.
കിളിർത്തുവരുമ്പോൾ വള്ളികെട്ടി പടരാൻ അനുവദിക്കുക.
ഒരു കടയിലെ വല്ലിയിൽനിന്ന് 20കിലോ അടതാപ്പ് പറിക്കാം.
കറിവച്ചാൽ ഉരുളക്കിഴങ്ങിലും രുചി ആണ്.
പുറമേയുള്ള തൊലിയും, തൊട്ടു താഴെ പച്ച നിറമുള്ള ഭാഗവും ചെത്തി നീക്കിയില്ലെങ്കിൽ കയ്പുണ്ടാകും.
രോഗികൾക്ക് കൂടി ഇത് കഴിക്കാം.
നവംബർ, ഡിസംബർ മാസങ്ങളിലാണ് കായ്കൾ കൂടുതലും ഉണ്ടാകുന്നത് അന്നജം , പ്രോട്ടീൻ , കാൽസ്യം തുടങ്ങിയ പോഷകങ്ങളാൽ സമ്പന്നമായ ഇവ പ്രമേഹ രോഗികൾക്ക് പഥ്യാഹാരമാണ്.
അടതാപ്പ് തണ്ട് അടതാപ്പ് അവലംബം ബാഹ്യ ലിങ്കുകൾ Dioscorea bulbifera in West African plants – A Photo Guide.
കൂടുതൽ വായനയ്ക്ക് Van Wyk, Ben-Erik (2005).
Food Plants of the World .
Portland, Oregon: Timber Press, Inc. ISBN 0-88192-743-0 Dioscorea bulbifera .
Archived 2012-01-24 at the Wayback Machine .
University of Florida.
അടതാളം
കർണാടക സംഗീതത്തിൽ ഇന്നു പ്രചാരത്തിലിരിക്കുന്ന സപ്തജാതി താളങ്ങളിൽ ആറാമത്തേതാണ് അടതാളം .
ധ്രുവം, മഠ്യം, രൂപകം, ഝംപ, ത്രിപുട, അട, ഏക എന്നിവയാണ് ഈ താളങ്ങൾ.
തിസ്രം, ചതുരശ്രം, ഖണ്ഡം, മിശ്രം, സങ്കീർണം എന്നിങ്ങനെ ഈ സപ്തതാളങ്ങൾക്ക് ഓരോന്നിനും അയ്യഞ്ചു വകഭേദങ്ങൾ വീതം ഉണ്ട്.
ഇവ ചേർന്നാണ് ദക്ഷിണേന്ത്യൻ സംഗീതത്തിൽ ഇന്നു കൈകാര്യം ചെയ്തുവരുന്ന 35 താളങ്ങൾ രൂപംകൊണ്ടിട്ടുള്ളത്.
തിസ്രജാതി അടതാളം, ചതുരശ്ര ജാതി അടതാളം എന്നിങ്ങനെ ജാതിഭേദം ചേർത്ത് അടതാളം പരാമർശിക്കപ്പെടുമെങ്കിലും അടതാളം എന്നുമാത്രം പറഞ്ഞാൽ ഖണ്ഡജാതി അടതാളമാണ് വിവക്ഷിതം.
ഇതിന് 14 അക്ഷരങ്ങളാണുള്ളത്.
ഈ താളം അംഗവ്യത്യാസങ്ങളോടെ ഹിന്ദുസ്ഥാനി സംഗീതത്തിൽ ജുംര എന്ന് അറിയപ്പെടുന്നു.
ശൂലാദി സപ്തതാളങ്ങളിലൊന്നാണിത്
ഭൈരവി , രീതിഗൌള, കല്യാണി , തോടി തുടങ്ങിയ പല പ്രധാന രാഗങ്ങളിലും അടതാള വർണങ്ങൾ രചിക്കപ്പെട്ടിട്ടുണ്ട്.
നടനം ആടിനാർ മുതലായി ഭരതനാട്യവേദിയിൽ പ്രചുരപ്രചാരത്തിലിരിക്കുന്ന ചില പദങ്ങൾ ഇതിനുദാഹരണമാണ്.
ചില അഷ്ടപദികളും, തേവാരം, തിരുപ്പുകഴ് തുടങ്ങിയ ഭക്തിഗാനങ്ങളും അടതാളത്തിൽ ആലപിച്ചുവരുന്നുണ്ട്.
കർണ്ണാടകസംഗീത സംഗീതവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അടതാളം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അടങ്ക മരു
അടങ്ക മരു എന്നത് കാർത്തിക് താങ്കവേൽ തിരക്കഥയും സംവിധാനവും നിർവഹിച്ച തമിഴ് ആക്ഷൻ ത്രില്ലർ ചിത്രമാണ്.
ജയംരവിയും റാഷി ഖന്നയും പ്രധാന വേഷങ്ങളിൽ എത്തുന്നു.
അവലംബം പുറംകണ്ണികൾ അടങ്ക മരു ഇന്റർനെറ്റ് മൂവി ഡാറ്റാബേസിൽ
അടതാര പർവ്വതം ഇംഗ്ലീഷ് വിലാസം https://ml.wikipedia.org/wiki/Mount_Adatara
അടതാര പർവ്വതം ( 安達太良山 , Adatara-yama ) ജപ്പാനിലെ ഹോൻഷൂ ദ്വീപിൽ കാണപ്പെടുന്ന ഒരു അഗ്നിപർവ്വതമാണ് .
1996-ലാണ് അവസാനത്തെ പൊട്ടിത്തെറിക്കൽ ഉണ്ടായത്.
ഇപ്പോൾ ഇത് സജീവമല്ല.
അവലംബം {{ cite journal }} : Cite journal requires | journal= ( help )
അറ്റക്കാമ മരുഭൂമി ഇംഗ്ലീഷ് വിലാസം https://ml.wikipedia.org/wiki/Atacama_Desert
24°30′S 69°15′W ﻿ / ﻿ 24.500°S 69.250°W ﻿ / -24.500; -69.250 അറ്റക്കാമ മരുഭൂമിയുടെ തീരത്തുള്ള പാൻ ദെ അസൂകാർ ദേശീയോദ്യാനത്തിൽ കാണപ്പെടുന്ന ഒരു ചില്ല്ല .
അറ്റക്കാമ മരുഭൂമി
തേക്കെ അമേരിക്കയിൽ ആന്തിസ് പർവ്വതനിരയുടെ പശ്ചിമഭാഗത്ത് ശാന്ത സമുദ്രത്തിന്റെ തീരത്തിൽ 966 കിലോ മീറ്റർ നീളത്തിൽ സ്ഥിതിചെയ്യുന്ന മഴപെയ്യാത്ത, അല്ലെങ്കിൽ മഴ തീരെ കുറവായി പെയ്യുന്ന ഒരു മരുഭൂമിയാണ്‌ അറ്റക്കാമ .
ചിലിയുടെ ഉത്തരഭാഗത്ത് 181,300 ചതുരശ്ര കി.
മീ വിസ്തൃതിയിൽ ഇത് സ്ഥിതിചെയ്യുന്നു .
നാസ , നാഷണൽ ജ്യോഗ്രഫിക്ക് തുടങ്ങിയ സംഘടനകളുടെ അഭിപ്രായത്തിൽ ലോകത്തിലെ ഏറ്റവും വരണ്ട മരുഭൂമിയാണ്‌ ഇത്.
ഇതിനു കിഴക്കായി തൂക്കായി ഉയരുന്ന ആൻഡീസ് മലനിരകളാണുള്ളത്.
ആന്തിസ് പർവ്വതനിരയുടെ സമുദ്രതീരത്തോട് ചേർന്ന ഭാഗം കാറ്റ് വീശുന്നതിനു തടസ്സം സൃഷ്ടിക്കുന്നതും മറ്റ് ഭൂമിശാസ്ത്രപരമായ കാരണങ്ങളും 20 ദശലക്ഷം വർഷം പ്രായമുള്ള ഈ മരുഭൂമിയെ നിലനിർത്തുന്നു.
ഈ മേഖലയിൽ പ്രധാനമായും അടങ്ങിയിരിക്കുന്നത് ലവണ അടിത്തറയും, മണൽ , ലാവാ അവശിഷ്ടങ്ങളുമാണ്‌.
ഭൂമിശാസ്ത്രം
വൻകരയുടെ പടിഞ്ഞാറൻ തീരത്ത് തെ.
അക്ഷാംശം 5 o മുതൽ 30 o വരെയാണ് ഇതിന്റെ വ്യാപ്തി.
പൊതുവേ തീരസമതലങ്ങളും ആൻഡീസ് ഉന്നതപ്രദേശങ്ങളുമായി അറ്റക്കാമയെ വിഭജിക്കാം.
ഉയർന്ന പ്രദേശങ്ങൾ തെക്കുവടക്കായുള്ള മടക്കു പർവതങ്ങളും അവയ്ക്കിടയിലെ താഴ്വരകളുമാണ്.
അവ ഒട്ടാകെ 900 മുതൽ 2700 വരെ മീറ്റർ ഉയരത്തിലാണ്.
വെള്ളം ഒഴുകിക്കൂടുന്ന ഇടങ്ങളിൽ നൈട്രേറ്റ് തുടങ്ങിയ ധാതുക്കളുടെ നിക്ഷേപങ്ങൾ ലഭ്യമാണ്.
പൊതുവേ ശുഷ്കപ്രകൃതിയാണുള്ളത്.
ഉയർന്ന പ്രദേശങ്ങളിൽ മാത്രം വല്ലപ്പോഴും മഴ ലഭിക്കുന്നു.
പടിഞ്ഞാറൻ തീരത്തുകൂടി ഒഴുകുന്ന ശീതജലപ്രവാഹംമൂലം മൂടൽമഞ്ഞ് ധാരാളമായി ഉണ്ടാകുന്നു.
ധാതുസമ്പത്ത്
ഭരണപരമായി ഈ മരുപ്രദേശം അന്റാഫഗസ്താ, അറ്റക്കാമ എന്നീ ജില്ലകളിൽപ്പെടുന്നു.
വടക്കു ഭാഗത്തെ അറ്റക്കാമ ജില്ലയിൽ സാൻ ഫെലിക്സ്, സാൻ അംബ്രോയ്സോ എന്നീ ദ്വീപുകളുമുണ്ട്.
ഇവിടം ഖനനപ്രധാനമായ മേഖലയാണ്; ചെമ്പും (എൽസാൽവഡോർ) ഇരുമ്പും (അൽഗറാബോ) വൻതോതിൽ ലഭിക്കുന്നു.
സ്വർണം , വെള്ളി , കറുത്തീയം , അപട്ടൈറ്റ് എന്നിവയാണ് മറ്റു ധാതുക്കൾ.
താഴ്വാരങ്ങളിൽ കൃഷിചെയ്തുവരുന്നു.
സാമാന്യമായ തോതിൽ കന്നുകാലിമേച്ചിലും നടക്കുന്നു.
ചൊവ്വയുമായുള്ള താരതമ്യം
അന്റൊഫഗാസ്റ്റക്ക് 100 കി.
മീ (60 മൈൽ) തെക്ക് ശരാശരി 3000 മീ.
(10000 അടി) ഉയരത്തിൽ സ്ഥിതിചെയ്യുന്ന പ്രദേശത്തെ പലപ്പോഴും ചൊവ്വയുമായി താരതമ്യം ചെയ്യാറുണ്ട്.
അന്യഗ്രഹവുമായുള്ള ഈ സാദൃശ്യം ചൊവ്വ പശ്ചാത്തലമായുള്ള പല ചലച്ചിത്രങ്ങളുടെയും ചിത്രീകരണ വേദിയക്കിയിട്ടുണ്ട്.
സ്പേസ് ഒഡിസി: വോയേജ് ടു ദി പ്ലാനെറ്റ് എന്ന ചലച്ചിത്രം പ്രത്യേക പരാമർശം അർഹിക്കുന്നു.
ചാന്ദ്ര താഴ്‌വര
സാൻ പെദരോ അറ്റക്കാമ എന്ന പട്ടണത്തിനു ഏകദേശം 13 കി.
മീ(8 മൈൽ) പടിഞ്ഞാറായി സ്ഥിതി ചെയ്യുന്ന ഈ പ്രദേശം ച്ന്ദ്രനിലെ ഉപരിതലത്തോടു വളരെ സാമ്യമുള്ളതാണ്.
രാത്രി കാലങ്ങളിൽ താപനിലയിൽ വളരെയധികം വ്യതിയാനം കാണപ്പെടുന്നു.
ചില പ്രദേശങ്ങളിൽ ഇത് -25° സെൽഷ്യസ് വരെ താഴെ പോവുന്നു.
പകൽസമയത്ത് തണലുള്ളപ്പോൾ  ഇത് 25° മുതൽ 30° വരെയാണ്.
ദക്ഷിണാർദ്ധ രേഖാപ്രദേശത്തിനോട് ചേർന്നു കിടക്കുന്ന ഈ മേഖലയിൽ വേനൽക്കാലവും ശൈത്യകാലവും തമ്മിലുള കാലാവസ്ഥാവ്യതിയാനം വളരെ നേർത്തതാണ്.
രാവിലെ 4°-10° സെൽഷ്യസ് വരെ അനുഭവപ്പെടുന്ന താപനില പിന്നീട് 45° സെൽഷ്യസ് വരെ എത്തുന്നു.
സൂര്യാഘാത സാധ്യത വളരെ കൂടുതലായതിനാൽ ഇവിടം സന്ദർശിക്കുന്നവർ ഇത് പ്രധിരോധിക്കുന്നതിനായി സംരക്ഷക കണ്ണടകളും വസ്ത്രങ്ങളും കരുതേണ്ടത് വളരെ അത്യാവശ്യമാണ്.
ഉൾപ്രദേശങ്ങളിൽ അന്തരീക്ഷത്തിലെ ആപേക്ഷിക ആർദ്രത 18% വും തീരപ്രദേശങ്ങളിൽ ഇത് 98% വും ആണ്.
അന്ദരീക്ഷമർദ്ദം 1017 മില്ലിബാറാണ്.
ഈ പ്രദേശങ്ങളിൽ ചില ഋതുക്കളിൽ മദ്ധ്യാഹ്നത്തോട്‌ കൂടി അതിശക്തമായ വീശുന്ന കാറ്റ് 100 കി.
മീ യിൽ അധികം വേഗത കൈവരിക്കുന്നു.
അതികഠിനമായ വരൾച്ച ആണ് ഈ മഴനിഴൽ പ്രദേശത്ത്  പൊതുവേ കണ്ടു വരുന്നത് .